OzLabs/hebrew-wiki-articles huggingface dataset:
אמליה, נסיכת נסאו-ויילבורג

אמליה, נסיכת נסאו-ויילבורג (גרמנית: Amelia von Nassau-Weilburg, 8 בספטמבר 1776 - 19 בפברואר 1841) הייתה אשתו של ויקטור השני, נסיך אנהלט-ברנבורג-שאומבורג-הוים.

==ביוגרפיה==
אמליה נולדה בקירכהיימבולאנדן ב-8 בספטמבר 1776, לקרל כריסטיאן, נסיך נסאו-ויילבורג וקרולינה, נסיכת אורנז'-נסאו, בתם של וילם הרביעי, נסיך אורנז' ואן, הנסיכה המלכותית.

ב-29 באוקטובר 1793 התחתנה אמליה עם ויקטור, נסיך הכתר של אנהלט-ברנבורג-שאומבורג-הוים, ממנו נולדו לה 4 ילדים. בשנת 1806 מת חמיה קרל לודוויג, נסיך אנהלט-ברנבורג-שאומבורג-הוים, ובעלה ויקטור עלה לשלטון במקומו. בשנת 1812 מת בעלה ויקטור השני, נסיך אנהלט-ברנבורג-שאומבורג-הוים, ודודו פרידריך, נסיך אנהלט-ברנבורג-שאומבורג-הוים עלה לשלטון במקומו. זמן קצר לאחר מכן מת גם פרידריך, והנחלה התחלקה בין בתה הרמינה, נסיכת אנהלט-ברנבורג-שאומבורג-הוים שירשה את טירת שאומבורג ורוזנות הולצאפל, לבין אלקסיוס פרידריך כריסטיאן, דוכס אנהלט-ברנבורג שירש את אזור הוים.

ב-15 בפברואר 1813 התחתנה אמליה עם הברון פרידריך פון שטיין-ליבנשטיין צו בארכפלד, וב-19 בפברואר 1841 מתה אמליה בטירת שאומבורג.

==משפחתה==
ב-29 באוקטובר 1793 התחתנה אמליה עם ויקטור השני, נסיך אנהלט-ברנבורג-שאומבורג-הוים, ממנו נולדו לה 4 בנות:
* הרמינה, נסיכת אנהלט-ברנבורג-שאומבורג-הוים (1797–1817), התחתנה עם הארכידוכס יוזף, פלטין הונגריה
* אדלהייד, נסיכת אנהלט-ברנבורג-שאומבורג-הוים (1800–1820), התחתנה עם אוגוסט, הדוכס הגדול של אולדנבורג
* אמה, נסיכת אנהלט-ברנבורג-שאומבורג-הוים (1802–1858), התחתנה עם גאורג השני, נסיך ולדק ופירמונט
* אידה, נסיכת אנהלט-ברנבורג-שאומבורג-הוים (1804–1828), התחתנה עם אוגוסט, הדוכס הגדול של אולדנבורג

== אילן יוחסין ==

==קישורים חיצוניים==

קטגוריה:נסיכות גרמניות
קטגוריה:בית נסאו
קטגוריה:ילידות 1776
קטגוריה:נפטרות ב-1841
קריסטיאן קוסטוב

קריסטיאן קונסטנטינוב קוסטוב (בבולגרית: Кристиан Константинов Костов; נולד ב-15 במרץ 2000) הוא זמר רוסי-בולגרי אשר ייצג את בולגריה באירוויזיון 2017 עם השיר "Beautiful Mess".

==ביוגרפיה==
קוסטוב נולד במוסקבה בירת רוסיה לאב בולגרי ולאם קזחית. הוא התחיל את הקריירה שלו וגם התפרסם כשהגיע לגמר "גולוס ילדים" ("דה וויס ילדים" בגרסה הרוסית) אך לא זכה בגמר. בשנת 2016, לאחר שהשתתף בתוכנית "X-Factor בולגריה" והגיע למקום השני, הוציא את הסינגל הראשון שלו. בשנת 2017 הוא הוציא את הסינגל השני שלו, "Beautiful Mess", ואיתו הוא נבחר לייצג את בולגריה באירוויזיון 2017. הוא הופיע בחצי הגמר השני שנערך ב-11 במאי, הגיע למקום הראשון והעפיל לגמר האירוויזיון, שנערך ב-13 במאי, ובו הגיע למקום השני אחרי נציג פורטוגל, סלבדור סובראל.

==קישורים חיצוניים==

קטגוריה:זמרים בולגרים
קטגוריה:משתתפי אירוויזיון 2017
קטגוריה:ילדי פלא במוזיקה
קטגוריה:משתתפי אקס פקטור
קטגוריה:משתתפי The Voice
קטגוריה:נציגי בולגריה באירוויזיון
קטגוריה:רוסים שנולדו ב-2000
עונת 1988/1989 בפוטבול ליג

עונת 1988/1989 הייתה העונה ה-90 של הפוטבול ליג שהיא הייתה הליגה האנגלית הבכירה בכדורגל. העונה החלה ב-27 באוגוסט 1988 והסתיימה ב-26 במאי 1989. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי.

הליגה הבכירה כללה 20 קבוצות. מילוול, אסטון וילה ומידלסברו היו הקבוצות שעלו מליגת משנה.

עבור הניצחון הוענקו שלוש נקודות ונקודה עבור תוצאת תיקו. אם כמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

במשחק האחרון בעונה נפגשו ארסנל וליברפול, כשליברפול במקום הראשון ביתרון 3 נקודות על ארסנל ובנוסף יתרון של ארבעה שערי זכות על ארסנל.

באותו משחק דרמטי נצחה ארסנל 2-0 כשאת השער השני היא כובשת ממש בשניות הסיום כדי להשוות גם את כמות הנקודות וגם את הפרש השערים. במצב זה, מה שהכריע את האליפות לטובת ארסנל היה כמות השערים שכבשה בעונה, 73, לעומת 65 לליברפול.

ארסנל זכתה באליפות בפעם התשיעית בתולדות המועדון.

בסוף העונה לליגת משנה ירדו מידלסברו, וסטהאם יונייטד וניוקאסל יונייטד. במקומן לליגה הבכירה עלו צ'לסי, מנצ'סטר סיטי וקריסטל פאלאס.

בעקבות אסון הייזל שבה נהרגו 39 אוהדים ונפצעו יותר מ-600 אוהדים נוספים מועדונים אנגלים נדונו להשעייה של חמש שנים (עד לשנת 1990) מתחרויות אירופיות וליברפול ל-3 שנים נוספות.
==כדורגלנים מצטיינים==
אלן סמית' מארסנל כבש 23 שערים וזכה בתואר מלך השערים.

סטיב ניקול מליברפול זכה בפרס כדורגלן השנה של התאחדות עיתונאי הכדורגל האנגלית.

מארק יוז ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל. זאת בפעם השנייה ברציפות.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ארסנל||38||22||10||6||73||36|| 37||76 ||זכייה בליגה
|-
|2|| ליברפול||38||22||10||6||65||28|| 37||76
|-
|3|| נוטינגהאם פורסט||38||17||13||8||64||43|| 21||64
|-
|4|| נוריץ' סיטי||38||17||11||10||48||45|| 3||62
|-
|5|| דרבי קאונטי||38||17||7||14||40||38|| 2||58
|-
|6|| טוטנהאם הוטספר||38||15||12||11||60||46|| 14||57
|-
|7|| קובנטרי סיטי||38||14||13||11||47||42|| 5||55
|-
|8|| אברטון ||38||14||12||12||50||45|| 5||54
|-
|9|| קווינס פארק ריינג'רס||38||14||11||13||43||37|| 6||53
|-
|10|| מילוול||38||14||11||13||47||52||5-||53
|-
|11|| מנצ'סטר יונייטד||38||13||12||13||45||35|| 10||51
|-
|12|| וימבלדון||38||14||9||15||50||46|| 4||51
|-
|13|| סאות'המפטון||38||10||15||13||52||66||14-||45
|-
|14|| צ'רלטון את'לטיק ||38||10||12||16||44||58||14-||42
|-
|15|| שפילד וונסדי||38||10||12||16||34||51||17-||42
|-
|16|| לוטון טאון ||38||10||11||17||42||52||10-||41
|-
|17|| אסטון וילה||38||9||13||16||45||56||11-||40
|- bgcolor=#F08080
|18|| מידלסברו||38||9||12||17||44||61||17-||39||ירדה ליגה
|- bgcolor=#F08080
|19|| וסטהאם יונייטד||38||10||8||20||37||62||25-||38||ירדה ליגה
|- bgcolor=#F08080
|20|| ניוקאסל יונייטד||38||7||10||21||32||63||31-||31||ירדה ליגה
|}

==קישורים חיצוניים==
* [http://www.rsssf.com/engpaul/FLA/1988-89.html נתונים מפורטים מאתר rsssf]

קטגוריה:תחרויות כדורגל ב-1989
קטגוריה:תחרויות כדורגל ב-1988
קטגוריה:עונות בפוטבול ליג
קטגוריה:1988 בממלכה המאוחדת
קטגוריה:1989 בממלכה המאוחדת
ויקטור השני, נסיך אנהלט-ברנבורג-שאומבורג-הוים

ויקטור השני, נסיך אנהלט-ברנבורג-שאומבורג-הוים (גרמנית: Viktor II. Prinz von Anhalt-Bernburg-Schaumburg-Hoym, 2 בנובמבר 1767 - 22 באפריל 1812), היה נסיך אנהלט-ברנבורג-שאומבורג-הוים בין השנים 1806–1812.

==ביוגרפיה==
ויקטור השני נולד בויילבורג ב-2 בנובמבר 1767, לקרל לודוויג, נסיך אנהלט-ברנבורג-שאומבורג-הוים ואלאונורה, נסיכת זולמס-בראונפלס, בתם של פרידריך וילהלם הראשון, נסיך זולמס-בראונפלס וסופיה מזולמס-לאובאך. ב-29 באוקטובר 1793 התחתן ויקטור עם אמליה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, ממנה נולדו לו 4 בנות.

בשנת 1806 מת אביו קרל לודוויג, נסיך אנהלט-ברנבורג-שאומבורג-הוים, וויקטור עלה לשלטון במקומו. ב-22 באפריל 1812 מת ויקטור בטירת שאומבורג, ודודו פרידריך, נסיך אנהלט-ברנבורג-שאומבורג-הוים עלה לשלטון במקומו. זמן קצר לאחר מכן מת גם פרידריך, והנחלה התחלקה בין בתו של ויקטור הרמינה, נסיכת אנהלט-ברנבורג-שאומבורג-הוים שירשה את טירת שאומבורג ורוזנות הולצאפל, לבין אלקסיוס פרידריך כריסטיאן, דוכס אנהלט-ברנבורג שירש את אזור הוים.

==משפחתו==
ב-29 באוקטובר 1793 התחתן ויקטור עם אמליה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, ממנה נולדו לו 4 בנות:
* הרמינה, נסיכת אנהלט-ברנבורג-שאומבורג-הוים (1797–1817), התחתנה עם הארכידוכס יוזף, פלטין הונגריה
* אדלהייד, נסיכת אנהלט-ברנבורג-שאומבורג-הוים (1800–1820), התחתנה עם אוגוסט, הדוכס הגדול של אולדנבורג
* אמה, נסיכת אנהלט-ברנבורג-שאומבורג-הוים (1802–1858), התחתנה עם גאורג השני, נסיך ולדק ופירמונט
* אידה, נסיכת אנהלט-ברנבורג-שאומבורג-הוים (1804–1828), התחתנה עם אוגוסט, הדוכס הגדול של אולדנבורג

== אילן יוחסין ==

==קישורים חיצוניים==
* [http://genealogy.euweb.cz/ascania/ascan10.html#V2K בית אסקניה]

{| class="wikitable" style="margin:auto;text-align:center;"
|-
| colspan="3" align="center"| ויקטור השני, נסיך אנהלט-ברנבורג-שאומבורג-הוים בית אסקניה נולד:2 בנובמבר 1767 מת:22 באפריל 1812
|-
| rowspan="1" align="center"| קרל לודוויג
| rowspan="1" align="center"| נסיכות אנהלט-ברנבורג-שאומבורג-הוים 1806–1812
| rowspan="1" align="center"| פרידריך
|}

קטגוריה:נסיכים גרמנים
קטגוריה:בית אסקניה
קטגוריה:גרמנים שנולדו ב-1767
קטגוריה:גרמנים שנפטרו ב-1812
בר רשות

בחוק הישראלי, בר רשות או בר רשות במקרקעין הוא בעל רשות להשתמש במקרקעין שלא על פי אחת מחמש הדרכים המנויות בחוק המקרקעין. זכויות בר הרשות אינן מוסדרות בחקיקה אלא רק בפסיקה. 

==מהות הזכות==
בר רשות הוא בעל רשות להשתמש במקרקעין, באופן המבדיל אותו מפולש, המשתמש במקרקעין שלא ברשות. בכך, מעמד בר רשות מגן על המחזיק במקרקעין מטענות של הסגת גבול. 

לרוב, הרשות במקרקעין היא הדירה, ועל כן בעל המקרקעין יכול לפנות את בר הרשות מהמקרקעין בכל עת, והגשת תביעה נגד בר הרשות נחשבת להודעה על סיום הרשות להשתמש במקרקעין. על פי חלק מהדעות, במקרים יוצאי דופן, יכולה הרשות במקרקעין להיות "בלתי הדירה" (בלתי חוזרת), כאשר בר הרשות קיבל מבעל המקרקעין הבטחה שלא יפונה מהמקרקעין. במקרים אלו, בעל הקרקע אינו רשאי לפנות את בר הרשות מן המקרקעין. עם זאת, על פי חלק מהדעות, מעמד של בר רשות מעניק למחזיק במקרקעין, משיקולי צדק, את הזכות להמשיך להחזיק במקרקעין עד קבלת פיצוי או לתקופה הנדרשת לצורך התארגנות. השופט אנגלרד פסק שמתן הפיצוי אינו מהווה תנאי לפינוי.
לעומת זאת, קבע השופט צבי זילברטל:

מתוקף ההבדל בין בר רשות לפולש, אם בר הרשות השקיע בהשבחת המקרקעין, על בעל הקרקע לפצותו על השקעותיו במקרקעין. בר הרשות אינו זכאי לפיצויים על עצם הפינוי או על הוותק שלו בנכס.

==מקור הזכות==
בר רשות במקרקעין מקבל את זכותו להשתמש במקרקעין מבעל הקרקע. זכות זו יכולה להינתן מפורשות בהסכם בכתב או בעל פה, או להינתן מכללא (באופן עקיף), כאשר בר הרשות משתמש שנים רבות בקרקע בידיעת בעל הקרקע, ללא שבעל הקרקע מוחה על כך. לדוגמה, בעלי הזיכיון להפעיל את החוף השקט בשכונת בת גלים בחיפה, הקימו חניון על חלקת קרקע שנוצרה ליד החוף מהצטברות סחף. בית המשפט קבע שבעלי הקרקע העניקו לבעלי הזיכיון רשות במקרקעין מכללא, מכיוון שלא מחו על הקמת החניון.

רבים מאלו שקבלו מעמד של בר רשות מכללא עשו זאת בקרקעות של המדינה מתוקף שימוש בקרקע במשך שנים רבות. קבוצה שנייה של ברי רשות היא אגודות שיתופיות המקבלות זכויות בר רשות מרשות מקרקעי ישראל. קבוצה שלישית של ברי רשות מתקבלת בנכסים פרטיים, למשל כאשר הורים מרשים לילד שלהם להתגורר במגרש הסמוך לביתם.

==קישורים חיצוניים==
*

==הערות שוליים==

קטגוריה:ישראל: מקרקעין
אדלהייד, נסיכת אנהלט-ברנבורג-שאומבורג-הוים

אדלהייד, נסיכת אנהלט-ברנבורג-שאומבורג-הוים (; 23 בפברואר 1800 - 13 בספטמבר 1820), הייתה בתו של ויקטור השני, נסיך אנהלט-ברנבורג-שאומבורג-הוים ואשתו של אוגוסט, הדוכס הגדול של אולדנבורג.

== ביוגרפיה ==
אדלהייד נולדה ב-23 בפברואר 1800 בטירת שאומבורג לויקטור, נסיך הכתר של אנהלט-ברנבורג-שאומבורג-הוים ואמליה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו. אדלהייד התחנכה בקפידה בעיר הוים, יחד עם שלוש אחיותיה. בשנת 1806 מת סבה קרל לודוויג, נסיך אנהלט-ברנבורג-שאומבורג-הוים, ואביה עלה לשלטון במקומו. בשנת 1812 מת אביה ויקטור השני, נסיך אנהלט-ברנבורג-שאומבורג-הוים, ודודו פרידריך, נסיך אנהלט-ברנבורג-שאומבורג-הוים עלה לשלטון במקומו. זמן קצר לאחר מכן מת גם פרידריך, והנחלה התחלקה בין אחותה הרמינה, נסיכת אנהלט-ברנבורג-שאומבורג-הוים שירשה את טירת שאומבורג ורוזנות הולצאפל, לבין אלקסיוס פרידריך כריסטיאן, דוכס אנהלט-ברנבורג שירש את אזור הוים.

ב-24 ביולי 1817 התחתנה אדלהייד עם אוגוסט, נסיך הכתר של אולדנבורג, ממנו נולדו לה שתי בנות. ב-13 בספטמבר 1820 מתה אידה לאחר 3 שנות נישואים, והיא בת 20 שנים בלבד. לאחר מותה התחתן בעלה עם אחותה אידה, נסיכת אנהלט-ברנבורג-שאומבורג-הוים, אולם גם היא מתה בגיל צעיר לאחר 3 שנות נישואים.

==משפחתה==
ב-24 ביולי 1817 התחתנה אדלהייד עם אוגוסט, הדוכס הגדול של אולדנבורג, ממנו נולדו לה שתי בנות:
* אמליה מאולדנבורג (1818–1875), התחתנה עם אותון, מלך יוון
* פרדריקה מאולדנבורג (1820–1891), התחתנה עם יקוב פון וושינגטון, שהיה קרוב רחוק של ג'ורג' וושינגטון

==אילן יוחסין==

== קישורים חיצוניים ==

קטגוריה:ילידות 1800
קטגוריה:נסיכות גרמניות
קטגוריה:נפטרות ב-1820
קאשה מוש

קטז'ינה מוש (בפולנית: Katarzyna Moś; נולדה ב-3 במרץ 1987), הידועה בכינוי הבמה קאשה מוש (בפולנית: Kasia Moś) היא זמרת פולנייה אשר ייצגה את פולין בתחרות האירוויזיון בשנת 2017 עם השיר "Flashlight".

==קורות חייה==
מוש נולדה ברודה שלונסקה בפולין למשפחה מוזיקלית. אביה מארק מוש הוא כנר ומנהל התזמורת הקאמרית AUKSO, אמה יואנה כנרת ואחיה מטאוש הגדול ממנה בשנתיים הוא כנר ומלחין אשר הפיק את אלבומה הראשון. בילדותה חונכה בבית ספר למוזיקה בביטום ובמהלך לימודיה למדה לנגן על צ'לו ופסנתר. בגיל חמש עשרה לקחה שיעורים בפיתוח קול והתחילה את דרכה כחברה בלהקות מקומיות. היא התמודדה במוקדמות תחרות האירוויזיון 2005 לייצוג פולין ולא זכתה ובשנת 2016 התמודדה שנית עם השיר "Addiction" וסיימה במקום השישי. בשנת 2009 סיימה את לימודיה באקדמיה למוזיקה בקטוביץ. היא הגיעה לגמר תוכנית השירה Must Be the Music בגרסתה הפולנית. באוקטובר 2015 שחררה את אלבום הבכורה שלה Inspination. בשנת 2017 התמודדה בפעם השלישית במוקדמות לאירוויזיון באותה שנה עם השיר "Flashlight" וזכתה בגמר. ב-9 במאי 2017 ביצעה את שירה בחצי הגמר הראשון במקום האחד עשר בסדר ההשמעה והעפילה לגמר שנערך ב-13 במאי. בגמר סיימה במקום ה-22 מתוך 26 מדינות.

==קישורים חיצוניים==

* 

קטגוריה:זמרות פולניות
קטגוריה:משתתפי אירוויזיון 2017
קטגוריה:נציגי פולין באירוויזיון
קטגוריה:פולניות שנולדו ב-1987
קטגוריה:פולנים שנולדו ב-1987
עונת 1989/1990 בפוטבול ליג

עונת 1989/1990 הייתה העונה ה-91 של הפוטבול ליג שהיא הייתה הליגה האנגלית הבכירה בכדורגל. העונה החלה ב-19 באוגוסט 1989 והסתיימה ב-5 במאי 1990. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 20 קבוצות. צ'לסי, מנצ'סטר סיטי וקריסטל פאלאס היו הקבוצות שעלו מליגת משנה. 

עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

ליברפול זכתה באליפות בפעם ה-18 בתולדות המועדון.

בסוף העונה לליגת משנה ירדו שפילד וונסדי, צ'רלטון את'לטיק ומילוול. במקומן לליגה הבכירה עלו לידס יונייטד, שפילד יונייטד ודנברלנד. 

בעקבות אסון הייזל שבה נהרגו 39 אוהדים ונפצעו יותר מ-600 אוהדים נוספים מועדונים אנגלים נדונו להשייה של חמש שנים (עד לשנת 1990) מתחרויות אירופיות וליברפול ל-3 שנים נוספות. בהתאם לכך, בסיום העונה חלק מבקבוצות העפילו לתחרויות אירופאיות.
==כדורגלנים מצטיינים==
גארי לינקר מטוטנהאם הוטספר כבש 24 שערים וזכה בתואר מלך השערים. זאת בפעם השלישית בקריירה.

ג'ון בארנס מליברפול זכה בפרס כדורגלן השנה של התאחדות עיתונאי הכדורגל האנגלית. בפעם השנייה בקריירה.

דייוויד פלאט מאסטון וילה זכה בפרס כדורגלן השנה שהוענק על ידי התאחדות שחקני הכדורגל.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1
| ליברפול
|38
|23
|10
|5
|78
|37
| 41
|79||זכייה בליגה
|- bgcolor=#97DEFF 
|2
| אסטון וילה
|38
|21
|7
|10
|57
|38
| 19
|70||העפלה לגביע אופ"א
|-
|3
| טוטנהאם הוטספר
|38
|19
|6
|13
|59
|47
| 12
|63
|-
|4
| ארסנל 
|38
|18
|8
|12
|54
|38
| 16
|62
|-
|5
| צ'לסי 
|38
|16
|12
|10
|58
|50
| 8
|60
|-
|6
| אברטון
|38
|17
|8
|13
|57
|46
| 11
|59
|-
|7
| סאות'המפטון
|38
|15
|10
|13
|71
|63
| 8
|55
|-
|8
| וימבלדון
|38
|13
|16
|9
|47
|40
| 7
|55
|-
|9
| נוטינגהאם פורסט 
|38
|15
|9
|14
|55
|47
| 8
|54
|-
|10
| נוריץ' סיטי
|38
|13
|14
|11
|44
|42
| 2
|53
|-
|11
| קווינס פארק ריינג'רס
|38
|13
|11
|14
|45
|44
| 1
|50
|-
|12
| קובנטרי סיטי
|38
|14
|7
|17
|39
|59
|20-
|49
|- bgcolor=#99BADD 
|13
| מנצ'סטר יונייטד
|38
|13
|9
|16
|46
|47
| 1-
|48||זכייה בגביע האנגלי העפלה לגביע אירופה למחזיקות גביע
|-
|14
| מנצ'סטר סיטי 
|38
|12
|12
|14
|43
|52
|9-
|48
|-
|15
| קריסטל פאלאס 
|38
|13
|9
|16
|42
|66
| 24-
|48
|-
|16
| דרבי קאונטי
|38
|13
|7
|18
|43
|40
| 3
|46
|-
|17
| לוטון טאון
|38
|10
|13
|15
|43
|57
|14-
|43
|- bgcolor=#F08080
|18
| שפילד וונסדי
|38
|11
|10
|17
|35
|51
| 16-
|43||ירדה ליגה
|- bgcolor=#F08080
|19
| צ'רלטון את'לטיק
|38
|7
|9
|22
|31
|57
|26-
|30||ירדה ליגה
|- bgcolor=#F08080
|20
| מילוול
|38
|5
|11
|22
|39
|65
|26-
|26||ירדה ליגה
|}

==קישורים חיצוניים==
* [http://www.rsssf.com/engpaul/FLA/1989-90.html נתונים מפורטים מאתר rsssf]

קטגוריה:תחרויות כדורגל ב-1989
קטגוריה:תחרויות כדורגל ב-1990
קטגוריה:עונות בפוטבול ליג
קטגוריה:1989 בממלכה המאוחדת
קטגוריה:1990 בממלכה המאוחדת
הרמינה, נסיכת אנהלט-ברנבורג-שאומבורג-הוים

הרמינה, נסיכת אנהלט-ברנבורג-שאומבורג-הוים (; 2 בדצמבר 1797 - 14 בספטמבר 1817) הייתה בתו של ויקטור השני, נסיך אנהלט-ברנבורג-שאומבורג-הוים ואשתו של הארכידוכס יוזף, פלטין הונגריה.

== ביוגרפיה ==
הרמינה נולדה ב-2 בדצמבר 1797 בהוים לויקטור, נסיך הכתר של אנהלט-ברנבורג-שאומבורג-הוים ואמליה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו. הרמינה התחנכה בקפידה בעיר הוים, יחד עם שלוש אחיותיה. בשנת 1806 מת סבה קרל לודוויג, נסיך אנהלט-ברנבורג-שאומבורג-הוים, ואביה עלה לשלטון במקומו. בשנת 1812 מת אביה ויקטור השני, נסיך אנהלט-ברנבורג-שאומבורג-הוים, ודודו פרידריך, נסיך אנהלט-ברנבורג-שאומבורג-הוים עלה לשלטון במקומו. זמן קצר לאחר מכן מת גם פרידריך, והנחלה התחלקה בין הרמינה שירשה את טירת שאומבורג ורוזנות הולצאפל, לבין אלקסיוס פרידריך כריסטיאן, דוכס אנהלט-ברנבורג שירש את אזור הוים.

ב-30 באוגוסט 1815 התחתנה הרמינה עם הארכידוכס יוזף, פלטין הונגריה, בנו של לאופולד השני, קיסר האימפריה הרומית הקדושה. ב-14 בספטמבר 1817 ילדה הרמינה תאומים, ומתה בזמן הלידה.

==משפחתה==
ב-30 באוגוסט 1815 התחתנה הרמינה עם הארכידוכס יוזף, פלטין הונגריה, בנו של לאופולד השני, קיסר האימפריה הרומית הקדושה, ממנו נולדו לה שני ילדים:
* הרמינה, ארכידוכסית אוסטריה (1817–1842)
* הארכידוכס שטפן, פלטין הונריה (1817–1867)

==אילן יוחסין==

== קישורים חיצוניים ==

קטגוריה:נסיכות גרמניות
קטגוריה:ילידות 1797
קטגוריה:נפטרות ב-1817
קטגוריה:נסיכים גרמנים
קטגוריה:גרמנים שנולדו ב-1797
קטגוריה:גרמנים שנפטרו ב-1817
גילברט קוק

גילברט ר. קוק (באנגלית: Gilbert R. Cook ; 30 בדצמבר 1889 – 19 בספטמבר 1963) היה מייג'ור גנרל בצבא ארצות הברית, אשר פיקד על כוחות בחזית מערב אירופה במלחמת העולם השנייה.

==ביוגרפיה==
קוק נולד ב-30 בדצמבר 1889 בטקסארקנה, ארקנסו, ובשנת 1912 הוסמך כלוטננט משנה. קוק שירת בטקסס, אריזונה, ניו מקסיקו, אזור תעלת פנמה והפיליפינים, וב-2 בספטמבר 1914 התחתן עם דוריס פרדריק.

באפריל 1918 הצטרף קוק לרגימנט הרגלים ה-58, ובמאי אותה שנה נשלח עמו לחזית המערבית, ולחם עמו בקרב סן-מייל ובמתקפת מז-ארגון. לאחר סיום מלחמת העולם הראשונה נשאר קוק בגרמניה כחלק מכוח הכיבוש, ובאוגוסט 1919 חזר לארצות הברית. על פעולותיו במלחמה קיבל קוק את עיטור כוכב הכסף עם עלה אלון, ואת עיטור צלב המלחמה הצרפתי.

באוקטובר 1919 מונה קוק למדריך בבית הספר לחיל הרגלים של צבא ארצות הברית, וביולי 1921 נשלח שוב לגרמניה כחלק מרגימנט הרגלים ה-8, ושהה שם עד למרץ 1923. במהלך השנים לאחר מכן מילא קוק תפקידי הדרכה ומטה שונים, ובאפריל 1941 מונה למפקד רגימנט הרגלים ה-21 בהוואי, ופיקד עליו במהלך המתקפה על פרל הארבור.

קברו של קוק
באפריל 1942 מונה קוק לעוזר מפקד הדיוויזיה ה-25, וביוני אותה שנה הועלה לדרגת מייג'ור גנרל ומונה למפקד הדיוויזיה ה-104. באוקטובר 1943 מונה קוק למפקד הקורפוס ה-12, ופיקד עליו במהלך האימונים בטנסי ובבריטניה.

ב-11 באוגוסט 1944 נחת הקורפוס בצרפת, ומיד השתתף במבצע קוברה. ב-13 באוגוסט כבש הקורפוס את אורליאן ושטאודון, וב-19 באוגוסט מונה מנטון אדי למפקד הקורפוס, במקום קוק שלא חש בטוב.

במהלך השנים שלאחר מכן היה קוק חבר בכל מיני ועדות ביקורת של הצבא, ובשנת 1957 פרש לביתו. ב-19 בספטמבר 1963 מת קוק בביתו שבלה חולה, קליפורניה, ונקבר בבית הקברות הלאומי ארלינגטון.

==קישורים חיצוניים==

* [http://www.arlingtoncemetery.net/grcook.htm גילברט קוק באתר של בית הקברות הלאומי ארלינגטון] 
* 

קטגוריה:אישים הקבורים בבית הקברות הלאומי ארלינגטון
קטגוריה:קצינים אמריקאים במלחמת העולם הראשונה
קטגוריה:מקבלי אות לגיון הכבוד
קטגוריה:מעוטרי צלב המלחמה
קטגוריה:ארקנסו: אישים
קטגוריה:קליפורניה: אישים
קטגוריה:גנרלים אמריקאים במלחמת העולם השנייה
קטגוריה:מפקדי גייסות בצבא ארצות הברית במלחמת העולם השנייה
קטגוריה:מעוטרי מדליית השירות המצוין (צבא ארצות הברית)
קטגוריה:קצינים בלגיון הכבוד
קטגוריה:מעוטרי כוכב הכסף
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1889
קטגוריה:אמריקאים שנפטרו ב-1963
אברהם שטרן (רב)

הרב אברהם שטרן (ניסן ה'תרמ"ד, 1884 – כ"ו בסיון ה'תש"ד, 17 ביוני 1944) היה מורה הוראה הונגרי ומחבר פורה שנספה בשואה. מחבר "גפי אש" על ששה סדרי משנה, וספרים נוספים.

==ביוגרפיה==
נולד בכפר קטן ליד פאפא לפראדל ולרב יצחק אריה שטרן. בילדותו למד מפי אביו ואחר כך אצל הרב יוסף הופמן מפאפא שסמך אותו לרבנות. בשנת ה'תרנ"ז, 1897, נכנס ללמוד בישיבתו של הרב יהודה גרינפלד בסמיהאלי וכעבור שנה עבר לישיבתו של הרב שמואל רוזנברג באונסדורף . בישיבה זו למד שלוש שנים ולאחר מכן נסע ללמוד בישיבה הגדולה בחוסט אצל הרב משה גרינוולד, מחבר "ערוגות הבושם". בשנת ה'תרס"ה, 1905, עבר לישיבת פרשבורג שבה למד מפי הרב שמחה בונם סופר במשך שלוש שנים נוספות.

בשנת ה'תרס"ח, 1908, נישא לגיטל בת הרב יוסף מאיר טיגרמן רבה של נובה זמקי (נייהייזל), הזוג התגורר בעיר הולדתה, אז בשטחי צ'כוסלובקיה. הוא ניסה להתפרנס מחנות שפתח אך החנות ספגה הפסדים והוא נאלץ לסגור אותה. חמיו ביקש מהקהילה למנותו כדיין ומורה הוראה ומאז מינויו התמסר לפעילות ציבורית בקהילה, לארגון שיעורי תורה ופעילות תורנית.

באופן כללי היה נחשב כמי שמיקל בהלכה, למעט בהלכות שבת שבהן נהג להחמיר מאוד.

הוא נספה באושוויץ ביום שבת כ"ו בניסן ה'תש"ד, 17 ביוני 1944.

בניו הם: הרב בצלאל שטרן מחבר שו"ת "בצל החכמה", והרב משה שטרן מגדולי הפוסקים והמשיבים בארצות הברית, מחבר שו"ת באר משה. בן נוסף, הרב מרדכי שטרן, היה חתנו של הרב שאול בראך מקאשוי, הוא נפטר בחיי אביו בגיל 28.

==ספריו==
* כבוד שמים - על חמשה חומשי תורה, נדפס בגלנטה בשנת תרפ"ז.
* גפי אש - פרשנות לששה סדרי משנה. נדפסו שישה כרכים, ורוב שארית כתב היד אבדה בשואה.
* כתבי אש - שאלות ותשובות בהלכה, ותכתובות עם רבנים שונים. נדפסו שלושה כרכים, אבד כרך בכתב יד משנת ה'ת"ש (1940) ואילך, רובו עסק בשאלות שעלו עם התפתחות הטכנולוגיה. 
* שולחן אש - על שולחן ערוך אורח חיים, נדפס כרך אחד (סימנים א-שא), היתר אבד.
* מליצי אש - ביוגרפיות וחידושי תורה של רבנים שונים מסודרים לפי לוח השנה, שבעה חלקים, במהדורות החדשות בשלושה כרכים
* מנחת אברהם - חידושים על תרי"ג מצוות, מסודר לפי פרשת השבוע, נדפס בשנת תש"ב בדפוס רובינשטיין בגראסוורדיין.
* מסדר חילוקים ושיטות - חידושי תורה מסודרים לפי סוגיות ועניינים. לפי עדות בניו, החלק המודפס הוא חלק קטן מהחיבור המקורי

==קישורים חיצוניים==
* 
* הדרן עלך פרק המגרש וסליקא לה מסכת גיטין ובמהרה יחזיר אותנו הקב”ה לארצו ולביתו, מאת הרב אברהם שטרן הי”ד, [https://toratcha.com/?p=3327 אתר תורתך לא שכחתי]
;מספריו
* 
* 
* 
* 
* 
* 
* 
* 
* 
* 
* 
* 
* 
* 
** 
* 
* 
** 
* 
* 

קטגוריה:רבנים הונגרים
קטגוריה:תלמידי הרב שמחה בונם סופר
קטגוריה:מחברי ספרות תורנית
קטגוריה:מחברי ספרי שו"ת
קטגוריה:רבנים שנספו במחנה ההשמדה אושוויץ
קטגוריה:ילידי 1884
צ'ארלס פלין

צ'ארלס פלין (באנגלית: Charles A. Flynn, נולד ב-19 באוקטובר 1963) הוא קצין בדרגת גנרל בצבא ארצות הברית המכהן כמפקד כוחות הצבא בפיקוד האינדו-פסיפי.

==ביוגרפיה==
פלין נולד במידלטאון שברוד איילנד, אחד מתשעה ילדים של הלן וצ'ארלס פרנסיס פלין. אביו שירת שנים רבות כאיש קבע בצבא ואחיו הגדול הוא מייקל פלין. הוא בעל תואר ראשון בהצטיינות במנהל עסקים מאוניברסיטת רוד איילנד בה למד במסגרת תוכנית הכשרת הקצונה של צבא ארצות הברית. 

סיים קורס קציני חי"ר ושירת כמפקד מחלקה וסגן מפקד פלוגה ברגימנט החי"ר השלישי. שירת כקצין לוגיסטי בגדוד הרביעי של רגימנט הצנחנים ה-325 המשתייך לדיוויזיה המוטסת ה-82 בתקופת מלחמת המפרץ ושימש מפקד פלוגה בגדוד במהלך במאמצי הסיוע בעקבות הוריקן אנדרו ב-1992. שירת כקצין כוח אדם ועוזר קצין מבצעים בגדוד השני של רגימנט הריינג'רס ה-75, והשתתף עמו ב"מבצע השבת הדמוקרטיה" בהאיטי. שירת כקצין המבצעים בגדוד הראשון של רגימנט החי"ר ה-27 וקצין המבצעים של החטיבה השנייה בדיוויזיית החי"ר ה-25 המוצבת בהוואי. 

במאי 2002 מונה למפקד הגדוד השני ברגימנט הצנחנים ה-504 והשתתף עמו במלחמת אפגניסטן ובמלחמת עיראק. שימש עוזר קצין אג"ם של הדיוויזיה המוטסת ה-82. בשנים 2006–2008 על צוות הקרב החטיבתי הראשון (על בסיס רגימנט הצנחנים ה-504) של הדיוויזיה המוטסת ה-82 בעת שהוצב בעיראק. שימש עוזר למנהל המטות המשולבים, וביוני 2009 מונה לעוזרו של מפקד כוח הסיוע הביטחוני הבינלאומי באפגניסטן. בספטמבר 2010 מונה למפקד מרכז המצוינות לפיקוד המשימה בפיקוד האימונים וההדרכה של הצבא ובמהלך ביצוע תפקיד זה הועלה לדרגת בריגדיר גנרל. באוגוסט 2011 מונה לממלא מקום מפקד מרכז האימונים המשולב של הפיקוד. בתפקידו הבאים הוצב בפורט בראג ושימש סגן קצין אג"ם בפיקוד כוחות הצבא וסגן מפקד הדיוויזיה המוטסת ה-82. 

ב-2014 קודם לדרגת מייג'ור גנרל ומונה למפקד דיוויזיית החי"ר ה-25. באוגוסט 2016 מונה לסגן מפקד (דרום) של כוחות הצבא בפיקוד האוקיינוס השקט של ארצות הברית ושירת בתפקיד עד ינואר 2018. ביוני 2019 מונה לעוזר ראש מטה צבא ארצות הברית. במהלך ההסתערות על הקפיטול בינואר 2021 היה פלין מעורב בשיחה של מנהל מטה הצבא וולטר פאייט עם גורמי מפתח בעיריית וושינגטון, משטרת הקפיטול והמשמר הלאומי לגבי אפשרות תגבור האבטחה על ידי כוחות המשמר הלאומי, אפשרות שנדחתה על ידי הצבא. ביוני 2021 קטדם לדרגת גנרל ומונה למפקד כוחות הצבא בגזרת פיקוד האינדו-פסיפי של ארצות הברית. 

פלין בעל תואר שני בלימודי אסטרטגיה ממכללת המלחמה של הצי ותואר שני בתכנון מבצעי ואסטרטגי מהאוניברסיטה לביטחון לאומי. הוא נשוי לקתלין ואב לשלושה.

==קישורים חיצוניים==

* [https://web.archive.org/web/20170124150353/https://www.usarpac.army.mil/pdfs/MG%20Flynn%20Bio.pdf ביוגרפיה] באתר כוחות הצבא בפיקוד האוקיינוס השקט
* [http://www.tradoc.army.mil/images/AUSA%202011/BGCharles%20A.%20Flynn.pdf?goid=7517&printobjects=3 ביוגרפיה] באתר פיקוד האימונים וההדרכה
* [https://web.uri.edu/rotc/meet/charles-a-flynn/ ביוגרפיה] באתר אוניברסיטת רוד איילנד

==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי הדיוויזיה ה-25 (ארצות הברית)
קטגוריה:מעוטרי מדליית השירות המצוין (צבא ארצות הברית)
קטגוריה:בוגרי אוניברסיטת רוד איילנד
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1963
סטיבן רודר

סטיבן ר. רודר (באנגלית: Steven R. Rudder) הוא קצין בדימוס בדרגת לוטננט גנרל בחיל הנחתים של ארצות הברית. בתפקידו האחרון שירת כמפקד הנחתים בגזרת פיקוד האינדו-פסיפי.
==ביוגרפיה==
רודר נולד בקנטון שבקונטיקט. ב-1984 סיים תואר ראשון במנהל עסקים באוניברסיטת בוסטון והתגייס לחיל הנחתים. 

שירת כקצין אספקה ומפקד מחלקה בגדוד התקיפה האמפיבית השלישי. עבר קורס טיס והוכשר בטייס מטוסי AH-1 קוברה. שירת בטייסת מסוקי התקיפה הקלים 367 והשתתף עמה במלחמת המפרץ. לאחר מכן שירת בטייסת המסוקים הבינוניים 161 שנטלה חלק ביחידת המשלוח ה-11 לאזור המפרץ הפרסי. שימש ראש מחלקת AH-1 בטייסת האימונים של הנחתים, שירת כקצין לוגיסטיקה ומבצעים בטייסת מסוקי התקיפה הקלים 167 וכקצין מבצעים בטייסת המסוקים הבינוניים 261. שירת כעוזרו הצבאי של ראש צוות החשיבה במחלקת ההגנה.

רודר פיקד על טייסת מסוקי התקיפה הקלים 167. שימש קצין תכנון לענייני אפגניסטן ופקיסטן בפיקוד מרכז של ארצות הברית. במהלך מלחמת אפגניסטן הוצב באפגניסטן, פקיסטן וקטר. פיקד על להק 26 שהוצב באל-אסד בעיראק. שימש ראש ענף באגף התעופה של חיל הנחתים ועוזר למפקד חיל הנחתים. 

ביולי 2013 מונה למפקד כנף הנחתים הראשונה. ב-2015 קודם לדרגת מייג'ור גנרל ומונה לראש מחלקת תכנון בפיקוד האוקיינוס השקט של ארצות הברית. 

ביולי 2017 מונה לסגן לענייני תעופה של מפקד חיל הנחתים בדרגת לוטננט גנרל במקום ג'ון דייוויס. ביולי 2020 מונה למפקד כוחות הנחתים בגזרת פיקוד האינדו-פסיפי. שירת בתפקיד עד פרישתו בספטמבר 2022.

רודר בעל תואר שני בלימודים צבאיים מהמכללה לפיקוד ומטה של חיל הנחתים ותואר שני בלימודי אסטרטגיה ממכללת המלחמה של הצבא.

==קישורים חיצוניים==

*[https://www.marforpac.marines.mil/Leaders/View-Page/Article/2275762/lieutenant-general-steven-r-rudder/ ביוגרפיה] באתר חיל הנחתים

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:טייסי חיל הנחתים של ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:מפקדי כנף הנחתים הראשונה
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
הארכידוכס שטפן, פלטין הונגריה

הארכידוכס שטפן פרנץ ויקטור, פלטין הונגריה (; 14 בספטמבר 1817 - 19 בפברואר 1867), היה בנו של הארכידוכס יוזף, פלטין הונגריה, וכיהן כפלטין הונגריה בין השנים 1847–1848.

==ביוגרפיה==
שטפן נולד ב-14 בספטמבר 1817 בבודה לארכידוכס יוזף, פלטין הונגריה ולאשתו השנייה הרמינה, נסיכת אנהלט-ברנבורג-שאומבורג-הוים, בתו של ויקטור השני, נסיך אנהלט-ברנבורג-שאומבורג-הוים. מאחר שאמו מתה זמן קצר לאחר לדתו, גודלו שטפן ואחותו התאומה הרמינה, ארכידוכסית אוסטריה על ידי אמם החורגת מריה דורותיאה, דוכסית וירטמברג. שטפן בילה את רוב ילדותו בבודה ובאלשוט, ומאוחר יותר למד באוניברסיטת וינה את מדעי המדינה.

לאחר מכן התגייס שטפן לצבא האוסטרי בדרגת לוטננט פילדמרשל, ובין השנים 1839–1841 שהה בווינה. לאחר מכן טייל שטפן בממלכת בוהמיה, ממלכת לומברדיה-ונציה, טירול, ממלכת סרדיניה, מדינת האפיפיור, דוכסות מודנה והדוכסות הגדולה של טוסקנה, ובשנת 1843 מינה אותו פרדיננד הראשון, קיסר אוסטריה למושל בוהמיה.

בשנת 1847 מת אביו הארכידוכס יוזף, פלטין הונגריה, ושטפן מונה במקומו לפלטין הונגריה. בשנת 1848 פרצו בהונגריה מהפכות כחלק מאביב העמים, ובעקבות כך נאלץ שטפן להתפטר מתפקידו ב-24 בספטמבר אותה שנה. בשנת 1850 פרש שטפן לאחוזותיו בדוכסות נסאו - רוזנות הולצאפל, שאותם ירש מאמו הרמינה, נסיכת אנהלט-ברנבורג-שאומבורג-הוים, וב-19 בפברואר 1867 מת שטפן במנטון שבצרפת. לאחר מותו ירש אחיינו גאורג לודוויג, דוכס אולדנבורג את כל נכסיו, ובכלל זה את אוסף המינרלים הגדול שצבר.

==אילן יוחסין==

==קישורים חיצוניים==

* 

==הערות שוליים==

קטגוריה:אבירי מסדר גיזת הזהב
קטגוריה:בית הבסבורג
קטגוריה:ילידי 1817
קטגוריה:נפטרים ב-1867
יוזף קרל, ארכידוכס אוסטריה

יוזף קרל, ארכידוכס אוסטריה (בגרמנית: Josef Karl von Österreich; 2 במרץ 1833 – 13 ביוני 1905), היה בנו של הארכידוכס יוזף, פלטין הונגריה, ואביו של יוזף אוגוסט, ארכידוכס אוסטריה, שהיה מפקד בכיר בצבא האוסטרו-הונגרי במלחמת העולם הראשונה.

== ביוגרפיה ==
יוזף קרל נולד ב-2 במרץ 1833 בפרשבורג, לארכידוכס יוזף, פלטין הונגריה ולמריה דורותיאה, דוכסית וירטמברג בתם של לודוויג, דוכס וירטמברג והנרייטה, נסיכת נסאו-ויילבורג.

כמו רבים מחברי בית המלוכה, התגייס יוזף קרל נכנס לצבא האוסטרי, ובשנת 1860 הועלה לדרגת גנרל מיור. ב-12 במאי 1864 התחתן יוזף קרל עם קלוטילדה, נסיכת סקסוניה-קובורג-גותה, בתם של אוגוסט, נסיך סקסוניה-קובורג-גותה וקלמנטין, נסיכת אורליאן, ממנה נולדו לו 7 ילדים. יוזף קרל נשאר בצבא עד לשנת 1874, ופרש בדרגת גנרל חיל הפרשים. יוזף קרל היה אדם אינטליגנטי אשר התעניין מאוד בתולדות הונגריה ובשפה ההונגרית, וכן כתב מדי פעם גם על השפה הרומנית.

ב-2 במרץ 1905 מת יוזף קרל בפיומה, והוא בן 72 שנים.

== משפחתו ==
ב-12 במאי 1864 התחתן יוזף קרל עם קלוטילדה, נסיכת סקסוניה-קובורג-גותה, בתם של אוגוסט, נסיך סקסוניה-קובורג-גותה וקלמנטין, נסיכת אורליאן, ממנה נולדו לו 7 ילדים:
* אליזבת קלמנטינה, ארכידוכסית אוסטריה (1865–1866)
* מריה דורותיאה, ארכידוכסית אוסטריה (1867–1932), התחתנה עם פיליפ, דוכס אורליאן
* מרגרטה קלמנטינה, ארכידוכסית אוסטריה (1870–1955), התחתנה עם אלברט, נסיך טורן וטקסיס השמיני
* יוזף אוגוסט, ארכידוכס אוסטריה (1872–1962), התחתן עם אוגוסטה מריה, נסיכת בוואריה
* לאז'לו, ארכידוכס אוסטריה (1875–1895)
* אליזבת קלוטילדה, ארכידוכסית אוסטריה (1883–1958)
* קלוטילדה, ארכידוכסית אוסטריה (1884–1903)

== אילן יוחסין ==

== קישורים חיצוניים ==

* 

קטגוריה:אבירי מסדר גיזת הזהב
קטגוריה:בית הבסבורג
קטגוריה:אוסטרים שנולדו ב-1833
קטגוריה:נפטרים ב-1905
פליקס וידוולד

פליקס וידוולד (בגרמנית: Felix Wiedwald, נולד ב-15 במרץ 1990 בתדינגהאוזן שבגרמניה המערבית) הוא כדורגלן עבר גרמני ששיחק בעמדת השוער.

==קריירת מועדונים==
וידוולד שיחק החל מגיל תשע בורדר ברמן, ובשנת 2009 החל לשחק בקבוצת המילואים של המועדון. בעונת 2009/10 החל לשמש שוער מחליף בקבוצה הבכירה של ורדר ברמן לעת מצוא, אך המשיך לשחק רק בקבוצת המילואים. בקיץ 2011 חתם וידוולד בדיסבורג ששיחקה אז בליגת הבונדסליגה השנייה. הופעת הבכורה שלו בדיסבורג הייתה בניצחון 3-0 על איינטרכט בראונשווייג בנובמבר 2011. וידוולד החל מאז להיות השוער הראשון של הקבוצה, ושיחק בה שתי עונות, בשתיהן דיסבורג סיימה במרכז הטבלה של הבונדסליגה השנייה. בקיץ 2013 עזב וידוולד את דיסבורג וחתם באיינטרכט פרנקפורט, כשוער המשנה לקווין טראפ. את הופעתו היחידה בבונדסליגה בעונת 2013/14 ערך וידוואלד בפברואר 2014 בתבוסה 5-0 לבאיירן מינכן. בעונת 2014/15 וידוולד ערך 11 הופעות רצופות החל מהמחזור החמישי עד לפגרת החורף של אותה עונה, שזו תקופה בה טראפ היה פצוע. 

בקיץ 2015, על אף שטראפ עזב את איינטרכט פרנקפורט לטובת פריז סן-ז'רמן, וידוולד לא נשאר לתפוס את מקומו בקבוצה, וחתם על פי העדפתו במועדון נעוריו ורדר ברמן, שסבל ממחסור בשוערים בגין פציעת השוער הראשי רפאל וולף. וידוולד תפס עד מהרה את עמדת השוער הראשון בקבוצה. בעונת 2015/16 וידוולד התמודד יחד עם ורדר ברמן במאבקי התחתית, אך הקבוצה ניצלה ממבחני הישרדות במחזור האחרון של העונה. את עונת 2016/17 פתחו וידוולד וברמן בצורה רעה, ודורגו במקום האחרון במשך תקופה ארוכה, אך התאוששו והשיגו רצף ניצחונות ארוך במהלך הסיבוב השני של העונה.

בקיץ 2017 חתם וידוולד בלידס יונייטד מהצ'מפיונשיפ, בשורותיה ערך 28 הופעות ליגה.

בקיץ 2018, לאחר עונה אחת בלידס, חתם וידוולד באיינטרכט פרנקפורט. וידוולד הפך לשוער השלישי בהיררכיה עם חתימתם בקבוצה של השוערים קווין טראפ ופרדריק רונו, ולא ערך אפילו הופעה אחת במחצית הראשונה של עונת 2018/19. כתוצאה מכך, חתם בינואר 2019 עד סוף העונה בדיסבורג מהבונדסליגה השנייה, בה שיחק בעבר, כמושאל מאיינטרכט פרנקפורט. וידוולד ערך 15 הופעות עד לתום העונה, ולא הצליח למנוע את נשירתה של דיסבורג אל הליגה הגרמנית השלישית. בתום ההשאלה, חזר וידוולד לפרנקפורט, וחתם בהמשך הקריירה באמן ההולנדית, וס.ו. זנדהאוזן הגרמנית, בשתיהן שימש שוער משני. בספטמבר 2022 הודיע על פרישה ממשחק פעיל. 

==קריירה בינלאומית== 
לוידוולד הופעה אחת במדי נבחרת גרמניה עד גיל 20, שנערכה בשנת 2009.

==קישורים חיצוניים==

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני לידס יונייטד
קטגוריה:כדורגלני ורדר ברמן
קטגוריה:כדורגלני דיסבורג
קטגוריה:כדורגלני איינטרכט פרנקפורט
קטגוריה:כדורגלני אמן
קטגוריה:כדורגלני ס.ו. זנדהאוזן
קטגוריה:גרמנים שנולדו ב-1990
האסק (ארגון)

בנין האסק בניו יורק
ארגון האסק (Hebrew Academy For Special Children ובראשי תיבות "HASC" בתרגום לעברית: אקדמיה עברית לילדים מיוחדים) הוא ארגון יהודי אמריקאי המטפל ונותן מסגרת לילדים עם מוגבלות שכלית התפתחותית בניו-יורק. יש בו מסגרות שונות לילדים מהגילים הצעירים ועד הבוגרים. האסק גם עורך מחנה-קיץ עבור מוגבלים ובו משתתפים כל הגילים והם זוכים לאטרקציות שונות בחודשי הקיץ.

== היסטוריה ==
ארגון HASC (האקדמיה העברית לילדים מיוחדים) הוקם בשנת 1963 על ידי הרב מקס ובלנס קאהן, במטרה לספק שירותים חינוכיים וקליניים לאנשים המציגים עיכובים התפתחותיים מגיל ינקות ועד בגרות. את האסק מנהל היום שמואל קהאן.

== מופע האסק ==

האסק גם נודע בשל ארגון מופע מוזיקלי הנקרא "A Time for Music" המיועד גם לגיוס תרומות, בו מתארחים אומנים בעיקר מתחום המוזיקה החסידית מדי שנה, מאז שנת 1987. הוא נערך באולמות מפוארים בניו יורק כמדיסון סקוור גארדן ו'לינקולן סנטר' במנהטן והוא בעל השפעה על האוכלוסייה האורתודוקסית בארצות הברית. המופע הוא ככל הנראה ההופעה הגדולה ביותר של המוזיקה החסידית בעולם וככזה הוא מארח מדי שנה אמנים נחשבים. בין האמנים שהשתתפו בו במהלך השנים, מרדכי בן-דוד, אברהם פריד, יעקב שוואקי,שלום למר , ישי לפידות, אוהד מושקוביץ, בני פרידמן, יידל ורדיגר, אייבי רוטנברג, שלוימי דאקס ודדי גראוכר. מהמופע הופקו דיסקים שזכו להצלחה משמעותית. את המופע מפיק (מאז 2016) אלי גרסטנר, ניצחו בו ישראל לאם, יואלי דיקמן, רפי גריידי ויובל סטופל.

==קישורים חיצוניים==

*
*

==הערות שוליים==

קטגוריה:מוזיקה חסידית
קטגוריה:ארגוני עזרה
קטגוריה:ארגונים מסייעים ללוקים במוגבלות שכלית התפתחותית
קטגוריה:יהדות ארצות הברית
מופע האסק

המופע "A Time for Music" (בעברית: זמן למוזיקה), שנודע גם בשם "מופע האסק", הוא מופע מוזיקלי שנתי המשמש לגיוס תרומות עבור ארגון האסק. המופע מתקיים ברצף מאז שנת 1987 ונחשב למופע היוקרתי ביותר של המוזיקה היהודית. מתארחים בו גדולי הזמרים החרדים, בעיקר מסוגת המוזיקה החסידית. הוא נערך באולמות מפוארים כמדיסון סקוור גארדן בניו יורק ולינקולן סנטר במנהטן ובעל השפעה על האוכלוסייה האורתודוקסית בארצות הברית.

מהמופע הופקו תקליטורי DVD שזכו להצלחה רבה.

==היסטוריה==
את המופע יזם המפיק שייע מנדלוביץ' כשביקר במחנה הקיץ של הארגון בהרי ניו־יורק בשנות ה-80, ושמע מהמנהל שבעיות תקציב גרמו לכך שזאת תהיה שנתו האחרונה של המחנה. כששמע על כך החליט לקיים מופע שהכנסותיו ייתרמו לארגון. לצורך כך הוא שכר את האולם היוקרתי לינקולן סנטר, ומכר כרטיסים במחירים שנעו בין 180 ל־5,000 דולרים ויותר. כרטיס שעלה יותר מ־500 דולר כלל גם הזמנה לארוחת ערב חגיגית ומפוארת, ומי שרכש כרטיס ב־3,000 דולר הובא למופע בלימוזינה, וגם הוחזר בה הביתה בתום המופע. המופע פורסם בשלטי ענק בשכונות היהודיות בניו־יורק, וגם בתחנת רדיו יהודית מקומית.

מופע האסק הראשון התקיים בשנת 1987 ועקב הצלחתו הפך לאירוע שנתי שמופיעים בו הזמרים והמלחינים המצליחים ביותר במוזיקה החסידית. בין הזמרים שהשתתפו בו במהלך השנים: מרדכי בן-דוד, אברהם פריד, יעקב שוואקי, ישי ריבו, ליפא שמלצר, יצחק מאיר הלפגוט, אוהד מושקוביץ, בני פרידמן, דדי גראוכר, שלומי גרטנר, שלום למר, ברוך לוין, יוסי גרין, ברוך חייט, איצי וולדנר, אייבי רוטנברג ומשה לאופר. זהות הזמרים שמופיעים במופע אינה מפורסמת מראש.

הקונצרט מתקיים בדרך כלל באולמות יוקרתיים כמו לינקולן סנטר, מדיסון סקוור גארדן והמרכז לאמנויות הבמה של ניו ג'רזי, ומכיל אלפי צופים. המופע כולל פורמטים מוזיקליים שונים, עיבודים חדשניים, דואטים שמבוצעים לראשונה במופע, ולעיתים הצגות תיאטרוניות המשולבות בנאמברים מוזיקליים.

===הפקה וניצוח===
שייע מנדלוביץ' הפיק את המופע במשך שלושים השנים הראשונות לקיומו. מ-2016, אלי גרסטנר מפיק את המופע.

המעבד ישראל לאם היה המנהל המוזיקלי של המופע בשלושים שנים הראשונות לקיומו וניצח על התזמורת "Neginah Orchestra". לאחר מכן ניצחו כמה מעבדים על המופע, בהם יואלי דיקמן,<ref></ref> רפי גריידי,<ref></ref> יובל סטופל<ref></ref> ומנדי הרשקוביץ.<ref></ref>

== הערות שוליים ==

== קישורים חיצוניים ==
* 

קטגוריה:מוזיקה חסידית
קטגוריה:ארצות הברית: פסטיבלי מוזיקה
בין שתי ערים (סרט, 1958)

בין שתי ערים (באנגלית: A Tale of Two Cities [מילולית: סיפור בין שתי ערים]) הוא סרט דרמה בריטי משנת 1958 המבוסס על הרומן "בין שתי ערים" מאת צ'ארלס דיקנס. את הסרט ביים ראלף תומאס ומככבים בו דירק בוגרד ודורתי טוטין.

==תקציר עלילה==
סידני קרטון, עורך דין אנגלי שתיין, מגלה שצ'ארלס דארני, עליו הגן במשפט בעבר, הוא אריסטוקרט צרפתי המנסה להימלט מהמהפכה הצרפתית. בעוד הוא מקנא באיש על אהבתה של לוסי מנט, הוא נחוש בדעתו לעזור לו להימלט מהוצאה להורג בגיליוטינה.

==צוות השחקנים==
* דירק בוגרד – סידני קרטון
* דורותי טוטין – לוסי מנט
* פול גורס – צ'ארלס דארני (את קולו מדבב טים טרנר - ללא קרדיט)
* מארי ורסיני – מארי גאבל
* איאן באנן – גאבל
* ססיל פארקר – ג'רביס לורי
* סטיבן מארי – ד"ר מנט
* אתנה סיילר – מיס פרוס
* אלפי באס – ג'רי קרנצ'ר
* ארנסט קלארק – סטרייבר
* רוזלי קרצ'לי – מאדאם דפארז'
* פרדה ג'קסון – הנקמה
* דאנקן למונט – ארנסט
* כריסטופר לי – המרקיז סן אוורמונד
* ליאו מק'קרן – תובע באולד ביילי
* דונלד פלזנס – ג'ון ברסד

==הפקה==
הבמאי ראלף תומאס התעקש לצלם את הסרט בשחור לבן, לדבריו "הספר נכתב בשחור ולבן, ולכן הסרט צריך להיות שחור לבן". הוא הושפע מהסרט הצרפתי "Casque d'Or" שמתרחש באותה תקופה.
לאחר מכן אמר תומאס שזו הייתה טעות, ושהצלחתו המסחרית של הסרט הייתה גדולה יותר אם היה בצבע.

הפקת הסרט הייתה היקרה ביותר בבריטניה באותה שנה.

צילומי הסרט נערכו בעמק הלואר בצרפת, כי היה זה המקום היחיד ללא עמודי טלגרף. כמה אלפי חיילים אמריקאים שהיו מוצבים באורליאן שימשו כניצבים. הצילומים ארכו כשישה שבועות.

==קישורים חיצוניים==

* [http://www.screenonline.org.uk/film/id/455971/ "בין שתי ערים"] באתר של Screenonline מכון הסרטים הבריטי
* [http://tcmdb.com/title/title.jsp?stid=17794 "בין שתי ערים"] באתר TCM Movie Database

==הערות שוליים==

קטגוריה:סרטים המבוססים על בין שתי ערים (דיקנס)
קטגוריה:סרטי 1958
קטגוריה:סרטים בריטיים
קטגוריה:סרטים באנגלית
קטגוריה:סרטים שהולחנו על ידי ריצ'רד אדינסל
הוצאת יצחק חגיז

[http://primo.nli.org.il/primo_library/libweb/action/dlDisplay.do?vid=NLI_MAPS&docId=NNL_MAPS002369546&fromSitemap=1&afterPDS=true על המפה, הנמצאת בספריה הלאומית]}}
הוצאת יצחק חגיז (Edition Jsac Chagise) הייתה הוצאה לאור שהוקמה ב-1883, בירושלים, בבעלות יצחק חגיז ובהמשך בבעלות בנו יוסף לוי חגיז.

== מייסד ההוצאה ==
יצחק חגיז (1857 בערך - פברואר 1917) היה חסיד חב"ד שעלה מוויטבסק לירושלים בראשית שנות ה-90 של המאה ה-19. הוא אימץ לעצמו לאחר העלייה לארץ שם משפחה של שכניו יוצאי צפון אפריקה. היה ממייסדי שכונת ימין משה והתגורר בה עד מותו. לאחר נישואיו לרבקה (לבית לדרברג), הוא הקים בית מסחר למוצרי כתיבה ודפוס בסמוך לשער יפו ועסק בסחר ויבוא של נייר ומוצרי כתיבה. נולדו לו בת (שרה חאשע) ושני בנים (יוסף לוי ומרדכי).

חגיז מת מטיפוס הבהרות בשנת 1917. את עסקיו המשיך בנו, העסקן יוסף לוי חגיז, ראש אגודת תדח"ץ ומייסד היישוב אחוזת נפתלי שליד קרני חיטין. חתנו של חגיז היה הרב שלמה זלמן זלזניק, ראש ישיבת עץ חיים. נכדו של חגיז הוא המלחין יחיאל חגיז.

== ההוצאה לאור ==
ב-1883 ייסד חגיז את "הוצאת יצחק חגיז", והוציא לאור באמצעותה הפקות דפוס בדפוס ליתוגרפי, בעיקר גלויות ומזכרות ובהן מראות נוף ואתרי קודש מירושלים ושאר ערי ארץ ישראל. בין מוצריו הייתה "שושנתא" – שמונה משולשי נייר גזורים ובהם איורים של אתרים קדושים בארץ ישראל (על ידי קיפולם אחד בשני מתקבלת צורת משולש המזכירה פרח, ומכאן שמה). מוצרי הדפוס שלו נמכרו בעיקר כמזכרות לתיירים וליהודי העולם.

לאחר פטירתו של מייסד ההוצאה הפך בנו יוסף לוי חגיז לבעליה ובראשותו היא הייתה לבית המסחר לנייר ומוצריו, הגדול בירושלים של אותה תקופה. בשנת 1920 אף ייבא חגיז הבן מכונות כתיבה שניתן לכתוב בהן בשפות רבות כמו אנגלית, עברית, ערבית וכן שפות אירופאיות רבות, לצורכי ההוצאה לאור. 

עם זאת, העסק החזיק מעמד לאחר מכן רק כעשר שנים נוספות. בשנת 1930 פורסם כי יוסף לוי חגיז בעל עסק לממכר צורכי כתיבה ונייר, פשט את הרגל בעקבות חוב של 23,000 לא"י ובית המשפט הכריז עליו כפושט רגל בשנת 1931.

== לקריאה נוספת ==
* יוסף לוי חגיז, הגיגים ועיונים, הוצאת ישיבת "מעוז חייל", התשד"מ (1984).

== קישורים חיצוניים ==
* 
* 
* [https://www.kedem-auctions.com/he/node/20312 אוגדן גלויות – הוצאת יצחק חגיז, ירושלים], באתר קדם בית מכירות פומביות

== הערות שוליים ==

יצחק חגיז
קטגוריה:תרבות ביישוב
אסטון מרטין DB Mark III

אסטון מרטין DB Mark III, שנת 1959
אסטון מרטין DB Mark III (באנגלית: Aston Martin DB Mark III) היא מכונית ספורט, 2 דלתות, אשר יוצרה על ידי חברת אסטון מרטין הבריטית בין השנים 1957–1959. 

סך הכול יוצרו 551 יחידות.

הדגם מסדרת "DB" אשר הייתה קרויה על שמו של David Brown, אשר רכש את חברת אסטון מרטין בסוף שנות הארבעים של המאה העשרים. 

תאוצת "אסטון מרטין DB Mark III" מ-0 ל-97 קמ"ש היא 9.3 שניות.

==גרסאות "אסטון מרטין DB Mark III"==
* גרסת ספורט סלון הצ'בק (2 מושבים + 2 מושבים מאחור)
* גרסת קבריולה (2 מושבים), יוצרו 84 יחידות
* גרסת קופה (2 מושבים)

== תמונות ==
<gallery>
Aston-Martin 3.JPG| אסטון מרטין DB Mark III - מבט לתא הנהג
Aston Martin DB Mk III Cabriolet 1958.jpg| אסטון מרטין DB Mark III קבריולט, שנת 1958
1958-aston-martin-archives.jpg | אסטון מרטין DB Mark III, שנת 1958 
1959 Aston Martin Lagonda DBD engine in DB2-4 Mk III.jpg|מנוע אסטון מרטין DB Mark III, שנת 1959
Bonhams - The Paris Sale 2012 - Aston Martin DB MkIII Sports Saloon Project - 1958 - 002.jpg| אסטון מרטין DB Mark III, שנת 1958 
</gallery>

==ראו גם==
* אסטון מרטין
* אסטון מרטין 2 ליטר ספורט
* אסטון מרטין DB2/4
* אסטון מרטין DB4
* אסטון מרטין DB5
* אסטון מרטין DBS
* אסטון מרטין V8

==קישורים חיצוניים==

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1957
DB3
קטגוריה:מכוניות בריטיות
אסטון מרטין DB2

אסטון מרטין DB2 (באנגלית: Aston Martin DB2) היא מכונית ספורט, 2 דלתות, אשר יוצרה על ידי חברת אסטון מרטין הבריטית בין השנים 1950–1953. 

סך הכול יוצרו 411 יחידות.

מחיר ה"אסטון מרטין DB2" בשנת 1950 היה בבריטניה 1,914 לירות שטרלינג.

תאוצת דגם ה"אסטון מרטין DB2" בין 0-97 קמ"ש היא 11.2 שניות.

הדגם מסדרת "DB" נקרא על שמו של David Brown, אשר רכש את חברת אסטון מרטין בסוף שנות הארבעים של המאה העשרים.

==גרסאות "אסטון מרטין DB2"==
* 2 מושבים - קופה
* 2 מושבים - קבריולה

== תמונות ==
<gallery>
Aston Martin DB2 dhc 1951.jpg|אסטון מרטין DB2 , קבריולט, שנת 1951
1953 AM DB2 competition quasi Vantage.jpg|אסטון מרטין DB2 , קבריולט, שנת 1953
קובץ:DB2-Vantage-Seite-Vorn.jpg| אסטון מרטין DB2
קובץ:Aston Martin DB2 dhc rear.jpg| אסטון מרטין DB2 קבריולט
קובץ:AM DB2 top.jpg| אסטון מרטין DB2
קובץ:Aston Martin DB2 in Morges 2013 - Front.jpg
קובץ:Aston Martin DB2 in Morges 2013 - Engine left.jpg |מנוע אסטון מרטין DB2
קובץ:Aston Martin DB2 dash.jpg| אסטון מרטין DB2 - מבט לתא הנהג
קובץ:161 866YUE (7257351750).jpg| אסטון מרטין DB2
קובץ:Aston Martin DB2 in Morges 2013 - Open bonnet.jpg| אסטון מרטין DB2 - פתיחת מכסה המנוע
קובץ:110 ans de l'automobile au Grand Palais - Aston Martin DB2 3.0-Litre Sports Saloon - 1952 - 006.jpg| אסטון מרטין DB2, שנת 1952
</gallery>

==ראו גם==
* אסטון מרטין
* אסטון מרטין 2 ליטר ספורט
* אסטון מרטין DB2/4
* אסטון מרטין DB4
* אסטון מרטין DB5

==קישורים חיצוניים==

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1950
DB2
קטגוריה:מכוניות בריטיות
יפה לרמן

יפה לרמן היא מומחית ברפואת משפחה ובגריאטריה. מנהלת מחלקות גריאטריה א' וגריאטריה ב', ומנהלת המערך הגריאטרי במרכז הרפואי ת"א ע"ש סוראסקי (2004-2019). מרצה בכירה בבית הספר לרפואה ע"ש סאקלר, אוניברסיטת תל אביב.

==קורות חיים==
בשנת 1978 סיימה את הפקולטה לרפואה באוניברסיטת תל אביב.

בין השנים 1980–1985 התמחתה ברפואת משפחה במרכז רפואי רבין.

בין השנים 1986–1989 השתלמה במנהל מערכות בריאות באוניברסיטת תל אביב.

בין השנים 1987–1991 התמחתה בגריאטריה במרכז רפואי גריאטרי בית החולים שמואל הרופא בבאר יעקב.

בין השנים 1995–1996 השתלמה ברפואה גריאטרית (גרונטולוגיה) בשווייץ.

בשנת 1989 השתלמה בפסיכוגריאטריה, קורס נוטינגהאם אשר נערך בישראל.

==גריאטריה==
בין השנים 1986–1987 כיהנה כסגנית מנהל כללי במחלקה גריאטרית בקופת חולים כללית.

בין השנים 1991–1995 כיהנה כמנהלת מחלקה גריאטרית בבית חולים שיקומי בית רבקה (בית חולים).

בין השנים 1995–1997 מונתה למנהלת מחלקה לאשפוז יום גריאטרי בבית חולים שיקומי בית רבקה (בית חולים).

בין השנים 2000–2004 מונתה למנהלת רפואית במרכז רפואי רעות ביד אליהו, תל אביב, (301 מיטות אשפוז).

בין השנים 2004–2019 הייתה מנהלת המערך הגריאטרי במרכז הרפואי תל אביב.

משנת 2012 היא מרצה בכירה בבית הספר לרפואה ע"ש סאקלר – אוניברסיטת תל אביב.

2012 – חברת ועדה במרכז מינרבה לחקר סוף החיים במרכז הרצוג – אוניברסיטת תל אביב.

==תחומי עיסוקה הגריאטריים של לרמן==

במחלקה "גריאטריה א'" עוסקים לרמן וצוותה בטיפול ובשיקום של בעיות נוירולוגיות כגון: לאחר אירוע מוחי והפרעות שונות במערכת העצבים, ובנוסף שיקום תפקודי לאחר אשפוז ממושך וחולים עם בעיות רפואיות חריפות המגיעים לחדר מיון.

במחלקה "גריאטריה ב'" עוסקים לרמן וצוותה בטיפול ובשיקום של חולים עם בעיות אורתופדיות כגון: שיקום לאחר שברים, החלפת מפרקים, טראומה, נפילות וכן שיקום תפקודי לאחר אשפוז ממושך וחולים עם בעיות רפואיות חריפות המגיעים לחדר מיון.

ללרמן 19 פרסומים מדעיים (אתר Pubmed).

לרמן חברה במועצה הלאומית לגריאטריה.

==חברות באיגודים מקצועיים==

1984 – האגודה הישראלית לרפואת משפחה בישראל

1996 – האקדמיה האירופאית לרפואה והזדקנות בשווייץ

1996 – האגודה הישראלית לגריאטריה בישראל

2000 – האגודה לפסיכוגריאטריה בישראל

2001 – האגודה לרפואה ומשפט בישראל

==לקריאה נוספת==
* [https://web.archive.org/web/20170430225132/http://www.tasmc.org.il/Personnel/Pages/lerman-yaffa.aspx ד"ר יפה לרמן – מנהלת מערך הגריאטריה, מרכז רפואי ע"ש סוראסקי]
* [http://beerot.co.il/טיולבקיבוץ/אולםספורטביתשפירא/יחדיובו/הרצאותמקצועיות/tabid/282/articleType/ArticleView/articleId/438/------.aspx איכות חיים ואריכות חיים – ד"ר יפה לרמן, 9 במרץ 2008] 

==הערות שוליים==

קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:רופאות משפחה ישראליות
קטגוריה:רופאי משפחה ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:מנהלות בתי חולים בישראל
קטגוריה:גריאטרים ישראלים
חוסיין דהקאן

חוסיין דהקאן (בפרסית: حسین دهقان; נולד ב-2 במרץ 1957). כיהן כשר ההגנה האיראני משנת 2013 עד אוגוסט 2017. בעברו היה מפקד בחיל האוויר של משמרות המהפכה בדרגת בריגדיר גנרל.

==ביוגרפיה==
נולד בסמוך לעיירה שהרזא במחוז אספהאן. יש לו תואר ראשון בהנדסת חומרים (מטלורגיה) ודוקטור במינהל ציבורי מאוניברסיטת טהראן.

לאחר המהפכה באיראן ב-1979 הוא הצטרף לכוחות משמרות המהפכה והיה למפקד בחיל האוויר של הארגון.

בשנת 1980 שירת בטהראן, ולאחר הפלישה הישראלית ללבנון בקיץ 1982 נשלח ללבנון. הוא שימש כמפקד יחידת ההדרכה של משמרות המהפיכה בסוריה ובהמשך בלבנון. היה אחד האחראים לביצוע הפיגועים בבסיסי הכוח הרב-לאומי בביירות.
מתוקף תפקידו היה אחראי על הקמת הכוח הצבאי של חזבאללה שזה עתה הוקמה. בין החניכים היה חסאן א-לקיס שלימים יהיה בכיר בארגון.

ב-1983 התמנה למפקד כוח משמרות המהפכה בלבנון, ופיקד על הכוחות שהתאמנו בסוריה ובלבנון. ב-1986 שירת בחיל האוויר של משמרות המהפכה, וב-1990 מונה למפקד חיל האוויר עד 1992.

בהמשך עבד במשרד ההגנה תחת שר ההגנה עלי שמח'אני, במהלך כהונתו של הנשיא מוחמד ח'אתמי בשנים 1997–2003. ב-2003 מונה כממלא מקום שר ההגנה. בין השנים 2005 עד 2009 היה לסגן הנשיא לענייני קרן השהידים וותיקי המלחמה ("Foundation of Martyrs and Veterans Affairs"). בנוסף כיהן כיועץ של הנשיא לשעבר מחמוד אחמדינז'אד. בשנים 2009–2010 שירת במרכז ללימודים אסטרטגיים של הכוחות המזוינים של איראן.

בשנת 2013 החליף את אחמד וחידי כשר ההגנה, ושימש בתפקיד עד אוגוסט 2017.

ממוזער
בשנת 2017 קיבל את המדליה הלאומית למצוינות ולתעוזה מהנשיא חסן רוחאני על פעילותו במשא ומתן בהסכם המעצמות על תוכנית הגרעין האיראנית.

==קישורים חיצוניים==

[http://dolat.ir/detail/230015 ביוגרפיה של דהקאן] - אתר הממשלה האיראני 

== הערות שוליים ==

קטגוריה:שרי ההגנה של איראן
קטגוריה:אנשי משמרות המהפכה האסלאמית
קטגוריה:איראנים שהוטלו עליהם סנקציות של מחלקת האוצר של ארצות הברית
קטגוריה:איראנים שנולדו ב-1957